CELEX: 62013CN0465
Language: et
Date: 2013-08-27 00:00:00
Title: Kohtuasi C-465/13: Eelotsusetaotlus, mille on esitanud Bundesarbeitsgericht (Saksamaa) 27. augustil 2013 — Europäische Schule München versus Barbara O'Leary

16.11.2013   
            
            
               ET
            
            
               Euroopa Liidu Teataja
            
            
               C 336/7
            
         Eelotsusetaotlus, mille on esitanud Bundesarbeitsgericht (Saksamaa) 27. augustil 2013 — Europäische Schule München versus Barbara O'Leary
   (Kohtuasi C-465/13)
   2013/C 336/17
   Kohtumenetluse keel: saksa
   
      Eelotsusetaotluse esitanud kohus
   
   Bundesarbeitsgericht
   
      Põhikohtuasja pooled
   
   
      Kassatsioonkaebuse esitaja: Europäische Schule München
   
      Vastustaja kassatsioonimenetluses: Barbara O'Leary
   
      Eelotsuse küsimused
   
   
               1.
            
            
               Kas 21. juuni 1994. aasta Euroopa koolide põhikirja konventsiooni (1) artikli 27 lõike 2 esimest lauset tuleb tõlgendada nii, et Euroopa kooli palgatud osalise tööajaga töötav õpetaja, keda ei lähetanud ükski liikmesriik, kuulub konventsioonis nimetatud isikute hulka ja konventsiooni sätete kohaldamine tema suhtes ei ole välistatud, nagu see on haldus- ja abipersonali puhul?
            
         
               2.
            
            
               Kui Euroopa Kohus leiab, et esimesele küsimusele tuleb vastata jaatavalt, siis
               kas konventsiooni artikli 27 lõike 2 esimest lauset tuleb tõlgendada nii, et nimetatud säte hõlmab ka selliste konventsioonil või selle alusel kehtestatud eeskirjadel põhinevate aktide seaduslikkust, mille on konventsioonist tulenevaid volitusi täites vastu võtnud teatava Euroopa kooli direktor ning mis puudutavad ja mõjutavad negatiivselt osalise tööajaga töötavaid õpetajaid?
            
         
               3.
            
            
               Kui Euroopa Kohus leiab, et teisele küsimusele tuleb vastata jaatavalt, siis
               kas konventsiooni artikli 27 lõike 2 esimest lauset tuleb tõlgendada nii, et ka Euroopa kooli direktori ja osalise tööajaga töötava õpetaja vahel sõlmitud kokkulepe nendevahelise töölepingu tähtajalisuse kohta on osalise tööajaga töötavat õpetajat puudutav ja teda negatiivselt mõjutav direktori otsus?
            
         
               4.
            
            
               Kui Euroopa Kohus leiab, et teisele või kolmandale küsimusele tuleb vastata eitavalt, siis
               kas konventsiooni artikli 27 lõike 2 esimest lauset tuleb tõlgendada nii, et viidatud sättes nimetatud pretensioonide nõukogul on pärast vaidevõimaluste tulemusetut ammendumist esimese ja lõpliku instantsina ainupädevus vaidlustes juhul, kui direktori ja osalise tööajaga töötava õpetaja vahel sõlmitud kokkulepe töölepingu tähtajalisuse kohta rajaneb kuratooriumi ettekirjutusel, mis sisaldub pärast 31. augustit 1994 tööle asunud osalise tööajaga töötavate õpetajate personalieeskirjade punktis 1.3 ja mis näeb ette „üheaastase tähtajaga töölepingute” sõlmimise?
            
         
      (1)  EÜT 1994, L 212, lk 3; ELT eriväljaanne 16/01, lk 16.